**Mai lasă-mi...**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai lasă-mi pădure doar mie tacerea

Şi paşii uşori ai vântului trist,

Iar freamătul cald să-mi aline durerea,

Simțind melodia unui vechi pianist!

Mai lasă-mi doar mie străinele văi

Umbrite de noapte şi pline de tine,

Când oamenii sunt zi de zi tot mai răi,

Mă voi stinge cu roua printre frunzele-ți pline,

Mă voi pierde prin vreascuri de clipe uscate,

Prin murmurul apei , în ecouri târzii

Voi plânge ca ploaia peste umbre pictate

Când luna se cerne în culori arămii !

Mai lasă-mi pădure o caldă privire

Când trec uneori pe sub aripa-ti grea,

Apusul să curgă într-un vers de iubire

Sorbind disperarea din lacrima mea !